Arend Dietrich von Metztacken

Arend Dietrich von Metztacken (1646–1676) oli Metztackenite aadlisuguvõsast pärit Rootsi sõjaväelane ja ooberstleitnant, kes osales Skåne sõjas. Ta oli Metztackenite meesliini viimane esindaja.

 Elulugu 
Arend Dietrich von Metztacken sündis 1646. aastal Reinhold von Metztackeni ja Anna von Metztackeni (sünninimega Hastfer) peres. 

Pärast isa surma 1657. aastal päris Metztacken Palmse mõisa, kuid asus pärast seda Lääne-Euroopa reisile.

Arend Dietrich von Metztackenile kuulusid ka Käru, Mädapea, Riguldi, Ingerimaa Kupanitsa kihelkonna Klopitsa, Soomes Wohla ja Sohrola mõis.Katalog der Familienkundlichen Ausstellung zu Reval 1933. − Beiträge zur Kunde Estlands. Hrsg. O. Greiffenhagen. Band XVIII. Heft 4/5. Reval: Franz Kluge, 1932/34. Lk 193−268. Siin: lk 219 .

1670. aastate algul astus ta Rootsi armeesse, kus sai ooberstleitnandi auastme. 

Teenis Hollandis Ühendatud Provintside Vabariigi armees 1671–1675, Kolmandas Inglise-Hollandi sõjas (1672–1674) ja Prantsuse-Hollandi sõjas (1672–1678).

Ta osales 1676. aasta juulis Landskrona kaitsmisel Skåne sõjas. Ta hukkus 30. juulil lahingutegevuses täpsuslaskuri lasust. Tallinnas trükiti tema matuste (19. veebruar 1677) jaoks ka noodilehti.

 Kirjandus 
 Ants Hein, Palmse – Palms. Ein Herrenhof in Estland, Hattorpe, Eesti Entsüklopeediakirjastus 1996, ISBN 5-89900-042-2;

 Viited 

Kategooria:Eestimaa aadlikud
Kategooria:Eestimaa mõisnikud
Arend Dietrich
Kategooria:Rootsi ooberstleitnandid
Kategooria:Sündinud 1646
Kategooria:Surnud 1676